ประกาศคณะกรรมการกํากับหลักทรัพย์และตลาดหลักทรัพย์

ที่ กข. 1/2548

เรื่อง  การยกเลิกประกาศเกี่ยวกับการขายหรือรับซื้อคืนหน่วยลงทุน

การตั้งตัวแทนสนับสนุน  และการตั้งตัวแทนด้านการตลาด

กองทุนส่วนบุคคล

                                            

                   โดยที่เป็นการสมควรให้ผู้ประกอบธุรกิจเกี่ยวกับการขายหรือรับซื้อคืนหน่วยลงทุนดําเนินธุรกิจภายใต้ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน เพื่อให้การกํากับดูแลเป็นระดับเดียวกับการกํากับดูแลผู้ประกอบธุรกิจในลักษณะเดียวกันของหลักทรัพย์ประเภทอื่น จึงจําเป็นต้องยกเลิกประกาศเกี่ยวกับการตั้งตัวแทนสนับสนุน โดยมีบทเฉพาะกาลให้ตัวแทนสนับสนุนดําเนินธุรกิจต่อไปได้อย่างต่อเนื่อง

                    อาศัยอํานาจตามความในมาตรา 14 มาตรา 100 วรรคสอง มาตรา 116  มาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิก

                   (1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง  หลักเกณฑ์ เงื่อนไข และวิธีการขายหรือรับซื้อคืนหน่วยลงทุน และการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544

                   (2)  ประกาศคณะกรรมการกํากับหลักทรัพย์และตลาดหลักทรัพย์ ที่ กน. 17/2544  เรื่อง  หลักเกณฑ์ เงื่อนไข และวิธีการขายหรือรับซื้อคืนหน่วยลงทุน และการตั้งตัวแทนสนับสนุน (ฉบับที่ 2) ลงวันที่ 3 กรกฎาคม พ.ศ. 2544

                   (3) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 7/2545  เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุน และการตั้งตัวแทนสนับสนุน (ฉบับที่ 3) ลงวันที่ 1 กุมภาพันธ์ พ.ศ. 2545

                   (4) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 25/2546  เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุน และการตั้งตัวแทนสนับสนุน (ฉบับที่ 4) ลงวันที่ 18 กันยายน พ.ศ. 2546

                   (5) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 23/2546 เรื่อง  หลักเกณฑ์ เงื่อนไข และวิธีการขายหรือรับซื้อคืนหน่วยลงทุนควบคู่กรมธรรม์ประกันชีวิต  และการตั้งตัวแทนสนับสนุน ลงวันที่ 18 กันยายน พ.ศ. 2546

                   (6) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 34/2546เรื่อง  หลักเกณฑ์ เงื่อนไข และวิธีการขายหน่วยลงทุน และการตั้งตัวแทนสนับสนุนสําหรับกองทุนรวมวายุภักษ์ ลงวันที่ 27 ตุลาคม พ.ศ. 2546

                   (7)  ประกาศคณะกรรมการกํากับหลักทรัพย์และตลาดหลักทรัพย์ ที่ กธ/น. 36/2546 เรื่อง  หลักเกณฑ์ เงื่อนไข และวิธีการจัดจําหน่ายหน่วยลงทุนของกองทุนรวมวายุภักษ์ และการตั้งตัวแทนจําหน่ายหน่วยลงทุนของกองทุนรวมวายุภักษ์ ลงวันที่ 3 พฤศจิกายน พ.ศ. 2546

                   (8) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 6/2545  เรื่อง หลักเกณฑ์ เงื่อนไข และวิธีการในการชักชวนลูกค้า การวางแผนการลงทุน และการตั้งตัวแทน ด้านการตลาดกองทุนส่วนบุคคล ลงวันที่ 1 กุมภาพันธ์ พ.ศ. 2545


ข้อ ๒ ในประกาศนี้

                   “ตัวแทนสนับสนุน” หมายความว่า  บุคคลซึ่งบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตั้งให้เป็นตัวแทนในการขายหรือรับซื้อคืน  หน่วยลงทุนหรือหน่วยลงทุนควบคู่กรมธรรม์

                   “หน่วยลงทุนควบคู่กรมธรรม์”  หมายความว่า  หน่วยลงทุนของกองทุนรวมที่ขายควบคู่ไปกับการขายกรมธรรม์ประกันชีวิตในรูปแบบของกรมธรรม์ประกันชีวิตควบการลงทุน

                   “สํานักงาน” หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๓ นิติบุคคลที่เป็นตัวแทนสนับสนุนตามประกาศในข้อ 1 อยู่ก่อนวันที่ประกาศนี้ ใช้บังคับ ซึ่งได้ยื่นขอรับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์  การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน ตามกฎกระทรวงว่าด้วยการอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน พ.ศ. 2547  ก่อนวันที่ประกาศมีผลใช้บังคับ ให้สามารถประกอบธุรกิจการเป็นตัวแทนสนับสนุนต่อไปได้ จนกว่าจะได้รับแจ้งการไม่ได้รับอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน


ข้อ ๔ นิติบุคคลที่เป็นบริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ ที่เป็นตัวแทนสนับสนุนอยู่แล้วก่อนวันที่ประกาศนี้ใช้บังคับ  ซึ่งได้ยื่นคําขอจัดตั้งธนาคารพาณิชย์หรือธนาคารพาณิชย์เพื่อรายย่อย ตามประกาศกระทรวงการคลัง เรื่อง  หลักเกณฑ์ วิธีการ และเงื่อนไขในการขออนุญาตจัดตั้งธนาคารพาณิชย์ ลงวันที่ 23 มกราคม พ.ศ. 2547 หรือได้ดําเนินการควบหรือรวมกิจการกับธนาคารพาณิชย์ในเครือ  นิติบุคคลดังกล่าวสามารถประกอบธุรกิจ การเป็นตัวแทนสนับสนุนต่อไปได้จนถึงวันที่ 31 ธันวาคม พ.ศ. 2548 และหากได้ยื่นขอรับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน ตามกฎกระทรวงว่าด้วยการอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้า หลักทรัพย์ หรือการจัดจําหน่ายหลักทรัพย์ที่เป็นหน่วยลงทุน พ.ศ. 2547 ก่อนวันดังกล่าว ให้สามารถประกอบธุรกิจการเป็นตัวแทนสนับสนุนต่อไปได้ จนกว่าจะได้รับแจ้งการไม่ได้รับอนุญาตให้ประกอบธุรกิจหลักทรัพย์ประเภทการเป็น นายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน 


ข้อ ๕ ให้ประกาศคณะกรรมการกํากับหลักทรัพย์และตลาดหลักทรัพย์ตามข้อ 1(1) ถึง (5)  รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ดังกล่าว ซึ่งใช้บังคับอยู่ ในวันก่อนวันที่ประกาศนี้ใช้บังคับ ยังคงใช้บังคับกับนิติบุคคลที่ประกอบธุรกิจการเป็นตัวแทนสนับสนุนตามข้อ 3 และข้อ 4 ได้ต่อไป จนกว่าจะได้รับแจ้งการ ไม่ได้รับอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน


ข้อ ๖ ประกาศนี้ให้ใช้บังคับตั้งแต่วันที่ 1 เมษายน พ.ศ. 2548 เป็นต้นไป


ผู้มีอํานาจลงนาม - ประกาศ   ณ  วันที่  5 มกราคม พ.ศ. 2548                                                  

 

 

 

                                                         (นายสมคิด   จาตุศรีพิทักษ์)

                                                      รัฐมนตรีว่าการกระทรวงการคลัง

       ประธานกรรมการ คณะกรรมการกํากับหลักทรัพย์และตลาดหลักทรัพย์